महासचिव चौटाला बोले- राजनीतिक पार्टी का हर स्तर पर मजबूत होना जरूरी
जननायक जनता पार्टी के महासचिव दिग्विजय सिंह चौटाला आज सीकर आए। इस दौरान जगह-जगह उनका स्वागत भी किया गया। जयपुर रोड पर एक शोरूम में चौटाला मीडिया से रूबरू हुए। जहां उन्होंने कहा कि पार्टी इस बार राजस्थान में 30 से 35 सीटों पर चुनावGeneral Secretary Chautala said - all like minded people should unite
जननायक जनता पार्टी के महासचिव दिग्विजय सिंह चौटाला ने कहा कि पार्टी इस बार राजस्थान में 30 से 35 सीटों पर चुनाव लड़ने वाली है। वे आज सीकर दौरे पर रहे। इस दौरान मीडिया से बात करते हुए कहा कि सीकर से हमारा पीढ़ी दर पीढ़ी का रिश्ता है।
चौटाला ने कहा कि स्व. देवीलाल चौधरी ने अपनी राजनीति की सबसे ऊंची उड़ान यही से शुरू की। मेरे पिता अजय सिंह चौटाला पहली बार सीकर की दांतारामगढ़ सीट से चुनाव जीतकर विधायक बने। अब राजस्थान में जननायक जनता पार्टी वैकल्पिक तौर पर नहीं बल्कि एक मजबूत ताकत बनने जा रही है। जो व्यवस्था में बदलाव की लड़ाई लड़ेगी। यहां के किसान और अन्य लोग जो सुबह कमाते हैं और शाम को खाते हैं वह दुष्यंत सिंह चौटाला जैसा नेतृत्व तलाश रहे हैं।
दुष्यंत सिंह चौटाला की सोच है कि ग्रामीण क्षेत्रों तक वाईफाई की कनेक्टिविटी हो। जहां देवालय वहां विद्यालय हो। चौटाला का यह मिशन केवल हरियाणा नहीं बल्कि राजस्थान में भी चालू है। राजस्थान में भी वह 2 दर्जन ई - लाइब्रेरी विधिवत रूप से शुरू करवा चुके हैं।
पार्टी का हर स्तर पर मजबूत होना जरूरी
दिग्विजय सिंह ने कहा कि जब भी कोई राजनीतिक पार्टी अपने पैरों पर खड़ी होती है तो उसका हर स्तर पर मजबूत होना जरूरी है। उसको किसी बैसाखी की जरूरत नहीं होनी चाहिए। यदि हम मजबूत रहते हैं तो समान विचारधारा से गठजोड़ होना भविष्य में संभव हो भी सकता है।
चौटाला ने कहा कि राजस्थान में पार्टी 30 से 35 सीटों पर चुनाव लड़ेगी। हम यह नहीं कहते कि पहली बार में ही सरकार बना देंगे लेकिन ऐसी परिस्थितियां बना देंगे कि मुख्यमंत्री पद का चेहरा किसान हो। हरियाणा ऐसा अकेला प्रदेश है जहां 17 फसलों पर एमएसपी मिल रही है। राजस्थान के लोग भी वहां अपनी फसलें बेच रहे हैं।
सीकर के महरिया परिवार के सदस्यों ने अलग-अलग पार्टी ज्वाइन करने की बात पर चौटाला ने कहा कि प्रजातंत्र प्रणाली में कोई भी किसी भी पार्टी का साथ दे सकता है,मेरे तो खुद के चाचा दूसरी पार्टी से है। जबकि दादा के सगे भाई तीसरी पार्टी से। परिवार के हर सदस्य की अलग-अलग सोच होती है।
हनुमान बेनीवाल के साथ गठबंधन की बात पर चौटाला ने कहा कि किसान की आवाज को अपने पक्ष के लिए दबाने का काम जो भी करते हैं ऐसी किसी भी ताकत से हम गठजोड़ नहीं करेंगे लेकिन समान सोच रखने वाले लोगों के लिए मेरा एक ही मैसेज है कि सभी को एकजुट हो जाना चाहिए।